ai4bharat/Pralekha huggingface dataset:
امور داخلہ کی وزارت
اتراکھنڈ میں گلیشیئرپھٹنے کے حادثے اور کیے گئے اقدامات کے بارے میں معلومات حاصل کرنے کے لئے کابینہ سکریٹری نے قومی بحران انتظام کمیٹی  کی جائزہ میٹنگ کی صدارت کی
نئی دہلی، 07 فروری 2021: کابینہ سکریٹری جناب راجیو گوبا نے آج گلیشیئر پھٹنے کی وجہ سے اتراکھنڈ میں آئی قدرتی آفت سے پیدا ہوئی صورتحال کا جائزہ لینے کے لئے قومی بحران انتظام کمیٹی  کی میٹنگ کی صدارت کی۔ گلیشیئر پھٹنے سے رشی گنگا ندی کے پانی کی سطح میں اضافہ ہوگیا، جس سے 13.2 میگاواٹ کا رشی گنگا چھوٹی پن بجلی پروجیکٹ پانی کے تیز بہاؤ میں بہہ گیا۔ اچانک آئے سیلاب سے دھولی گنگا ندی پر تپووَن میں این ٹی پی سی کا پن بجلی پروجیکٹ بھی متاثر ہوا ہے۔ دھولی گنگا الک نندا کی معاون ندی ہے۔
کابینہ سکریٹری نے متعلقہ ایجنسیوں کو ہدایت کی ہے کہ وہ قریبی تال میل بناکر کام کریں اور ریاستی حکام کو تمام تر ضروری امداد فراہم کریں۔ انہوں نے تمام لاپتہ افراد کی فہرست تیار کرنے اور سرنگ میں پھنسے لوگوں کو جلد سے جلد بچانے کی ضرورت پر زور دیا۔ انہوں نے ہدایت جاری کی کہ بچاؤ کے کاموں کے مکمل ہونے اور صورتحال کے معمول پر آنے تک نگرانی جاری رہنی چاہئے۔
اتراکھنڈ حکومت کے چیف سکریٹری نے ویڈیو کانفرنسنگ کے توسط سے کمیٹی کو حقیقی صورتحال کے ساتھ ساتھ حادثے کے بعد لوگوں کو نکالے جانے اور گلیشیئر پھٹنے کی وجہ سے آئے سیلاب سے ہوئے نقصان کو کم کرنے کی کوششوں کی اطلاع دی۔
سینٹرل واٹر کمیشن  کے ذریعہ دی گئی معلومات کے مطابق ڈاؤن اسٹریم سیلاب کا کوئی خطرہ نہیں ہے اور پانی کی سطح میں اضافہ کو بھی قابو میں کر لیا گیا ہے۔ اس سے آس پاس کے مواضعات کو بھی کوئی خطرہ نہیں ہے۔ مرکز اور ریاست کی متعلقہ ایجنسیوں کو صورتحال کی سخت نگرانی کرنے کے لئے کہا گیا ہے اور ڈی آر ڈی او کی ایک ٹیم جو برفانی تودوں کی نگرانی کرتی ہے، کو نگرانی و جانچ پڑتال کرنے کے لئے ہوائی راستے سے بھیجا رہا ہے۔ این ٹی پی سی کے ایم ڈی کو متاثرہ مقامات پر فوری طور پر پہنچنے کے لئے کہا گیا ہے۔
اطلاع ملی ہے کہ آئی ٹی بی پی نے ایک سرنگ میں پھنسے تقریباً 12 لوگوں کو بچایا ہے اور ایک دیگر سرنگ میں پھنسے لوگوں کو بچانے کی کوششیں جاری ہیں۔ راحت اور بچاؤ کی یہ کوششیں فوج اور آئی ٹی بی پی کے ذریعہ آپسی تال میل کے تحت کی جا رہی ہیں۔ سبھی لاپتہ افراد کا پتہ لگانے اور ان کی اطلاع حاصل کرنے کی تمام تر کوششیں کی جا رہی ہیں۔
این ڈی آر ایف کی 2 ٹیمیں جائے حادثہ پر پہنچنے والی ہیں اور ہنڈن سے 3 اضافی ٹیمیں روانہ کی گئی ہیں جو دیر رات جائے حادثہ پر پہنچیں گی۔ آئی ٹی بی پی کے 200 سے زائد جوان جائے حادثہ پر موجود ہیں اور فوج کے ایک کالم اور انجینئرنگ ٹاسک فورس  کو تعینات کیا گیا ہے، جس کے پاس بچاؤ سے متعلق تمام ساز و سامان موجود ہیں۔ بحریہ کے غوطہ خوروں کو ہوائی راستے سے بھیجا جا رہا ہے اور بھارتی فضائیہ  کے طیارے/ ہیلی کاپٹر بھی تیار ہیں۔
آئی ایم ڈی نے میٹنگ کےدوران اطلاع دیتے ہوئے کہا کہ آئندہ دو دنوں تک علاقے میں بارش کا کوئی خطرہ نہیں ہے۔
میٹنگ میں مرکزی خارجہ سکریٹری، وزارت بجلی کے سکریٹری، ڈی جی آئی ٹی بی پی، چیف آئی ڈی ایس، این ڈی ایم اے کے اراکین، ڈی جی این ڈی آر ایف، چیئرمین سی ڈبلیو سی، ڈی جی آئی ایم ڈی اور چیئرمین ڈی آر ڈی او، سمیت دیگر سینئر افسران نے بھی حصہ لیا۔ اتراکھنڈ کے چیف سکریٹری بھی افسران کی ٹیم کے ساتھ میٹنگ میں شامل ہوئے۔
کابینہ
مرکزی کابینہ نے، مرکزی حکومت میں، آر پی ڈبلیو ڈی ایکٹ، 2016 کے سیکشن 74 کی رو سے معذور افراد کے لئے چیف کمشنر کے معاون کی حیثیت سے کمشنر کی دواسامیوں کی تشکیل کو منظوری دی
نئیدہلی۔28؍فروری۔وزیراعظم جناب نریندر مودی کی سربراہی میں مرکزی کابینہ نے ، مرکزی حکومت میں، آر پی ڈبلیو ڈی ایکٹ ، 2016 کے سیکشن 74  کی رو سے معذور افراد کے لئے چیف کمشنر کے معاون کی حیثیت سے کمشنر کی دو اسامیوں کی تشکیل کی تجویز کو اپنی منظوری دے دی ہے۔
مذکورہ دو کمشنر اس ایکٹ کے تحت سفارشات کے مطابق، سی سی پی ڈی کو ان کے قانونی کاموں کو ڈسچارج کرنے میں مدد کریں گے۔ اس سے ، سی سی پی ڈی دفتر کے معذور افراد کی شکایات کے جلد از جلد ازالے کے ساتھ ہی آر پی ڈبلیو ڈی ایکٹ 2016 کے نفاذ کو مجموعی طور پر جانچنے کے علاوہ میکنزم کو مضبوط کرنے میں بھی مدد ملے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔شت۔ع ن
U-1318
(Visitor Counter : 43
وزارت خزانہ
بھارت ، اے ڈی بی نے بھارت میں دیرپا شہری خدمات کے لیے 350 ملین ڈالر کے قرض معاہدے پر دستخط کئے
نئی دہلی،20دسمبر، 2021/حکومت ہند اور ایشیائی ترقیاتی بینک  نے 17 دسمبر ، 2021 کو 350 ملین امریکی ڈالر کے پالیسی پر مبنی قرض معاہدے پر دستخط کیے، جس کا مقصد بھارت میں شہری خدمات کی فراہمی کو بہتر بنانا ہے۔
حکومت ہند کے اقتصادی امور کے محکمے کے ایڈیشنل سکریٹری رجت کمار مشرا نے دیرپا شہری ترقی اور خدمات کی فراہمی کے پروگرام کے تحت 350 ملین ڈالر کے پہلے ذیلی پروگرام کے لیے قرض معاہدے پر دستخط کیے۔ جبکہ اے ڈی بی کی طرف سے اس کے انڈیا ریزیڈنٹ مشن کے کنٹری ڈائریکٹر تاکیو کونیشی نے دستخط کیے۔
قرض معاہدے پر دستخط کیے جانے کے بعد جناب مشرا نے کہا کہ یہ پروگرام بھارتی حکومت کے اہم قومی پروگراموں کے مطابق ہے جس سے شہروں کو اقتصادی ترقی کے انجن کے طور پر فروغ حاصل ہوگا۔
جناب کونیشی نے کہا کہ یہ پروگرام اے ڈی بی کے بھارت کے ساتھ سرگرم ہونے پر آگے بڑھایا جائے گا، جس میں مرکزی اور ریاستی سرکاروں کو لگاتار مدد دی جائے گی تاکہ وہ پانی کی سپلائی ، صفائی ستھرائی اور کم خرچ والے کرایے کے مکانات ، خاص طور پر کووڈ – 19 وبا سے سب سے زیادہ غریبوں کے لیے بنیادی شہری خدمات کی فراہمی میں بہتری کو یقینی بنانا ہے۔
یہ حصولیابی بھارت کی طرف سے حال ہی میں شروع کیے گئے قومی فلیگ شپ مشنوں کی طرف سے کی جائے گی۔ یہ مشن ہے شہروں میں یکسر تبدیلی لانے کے لیے اٹل مشن 2.0۔ جس میں پائپ کے ذریعے پانی کی سپلائی سب کو فراہم کرنے اور صفائی ستھرائی کی سہولت سب کو فراہم کی جائے گی اور پردھان منتری آواس یوجنا جس کا مقصد غریبوں ، شہری مہاجرین اور صنعتی کارکنوں سمیت سبھی کو کم قیمت مکانات فراہم کرنا ہے۔ اس پروگرام سے 15ویں مالی کمشین کی سفارشات پر یو ایل بی کو کارکردگی پر مبنی مرکزی رقوم کی منتقلی کو فروغ دینے میں بھی مدد ملے گی۔
اے ڈی بی ہاؤسنگ اور شہری امور کی وزارت کو پروگرام پر عمل درآمد کرنے میں معلومات اور مشورہ فراہم کرے گا۔ اس سے شہروں کے مقامی اداروں خاص طور پر کم آمدنی والی ریاستوں کو مدد حاصل ہوگی تاکہ وہ پالیسی میں اصلاحات پر عمل درآمد کریں ، سرمایہ کاری سے متعلق منصوبے تیار کریں اور آب و ہوا میں تبدیلی ، ماحولیاتی اور سماجی تحفظات اور صنفی مساوات جیسے معاملات پر سفارشات پیش کرے گا۔
بڑھتی ہوئی شہر کاری کے ساتھ امید ہے کہ یہ شہر بھارت کے لیے ترقی کا ایک مضبوط انجن ثابت ہوں گے۔
۔۔۔
ش ح ۔ اس۔ ت ح ۔
U –14566
(Visitor Counter : 88
کیمیکلز اور فرٹیلائزر کی وزارت
ڈاکٹر منسکھ مانڈویہ نے نئی دہلی کے پرانا قلعہ میں ہیلتھ ہیریٹیج واک میں حصہ لیا
’’جن اوشدھی جن جاگرن ابھیان - ہیلتھ ہیریٹیج واک‘‘ جن اوشدھی دیوس کی ہفتہ بھر کی تقریبات کے چوتھے دن منعقد ہوئی
صحت اور کیمیکل اور کھاد کے مرکزی وزیر ڈاکٹر منسکھ مانڈویہ اور دیگر سرکردہ شخصیات نے آج نئی دہلی کے پرانا قلعہ میں ہیلتھ ہیریٹیج واک میں حصہ لیا، جس میں پیدل چلنے کے صحت کے فوائد اور جن اوشدھی جنرک ادویات کے بارے میں بیداری پیدا کی گئی۔
جن اوشدھی دیوس کی ہفتہ بھر کی تقریبات کے چوتھے دن9 شہروں میں 10 مقامات پر ہیلتھ ہیرٹیج واکس کا انعقاد کیا گیا تاکہ پیدل چل کر ، کچھ جسمانی سرگرمیوں کے ذریعہ اور جن اوشدھی مراکز پر دستیاب معیاری اور سستی جنرک ادویات کے پیغام کو عام کرکے لوگوں کی صحت مندی کے پیغام کو عام کیا جا سکے۔
فارماسیوٹیکل اینڈ میڈیکل ڈیوائسز بیورو آف انڈیا  نے یکم مارچ 2022 سے ہفتہ بھرمختلف تقریبات کا انعقاد کرتے ہوئے جن اوشدھی دیوس کی ہفتہ بھرجاری رہنے والی تقریبات کا آغاز کیا۔ پی ایم بی آئی نے پہلے ہی ملک بھر میں بالترتیب یکم مارچ، 2 مارچ اور 3 مارچ 2022 کو جن اوشدھی سنکلپ یاترا، ماتری شکتی سمان اور جن اوشدھی بال مترا کا اہتمام کیا ہے۔
اس سال یہ پروگرام بھارت کی آزادی کے 75 سال مکمل ہونے کے موقع پر آزادی کا امرت مہوتسو کے تحت منعقد کیا جا رہا ہے۔یہ بھارت سرکار کی ایک پہل ہے ، جو ترقی پسند بھارت کے 75 سال اور اس کے لوگوں کی شاندار تاریخ، ثقافت اور حصولیابیوں کا جشن منانے کے لیے ہے ۔
وزارت دفاع
دفاعی تعاون پر ہند-جارڈن دوسری مشاورتی میٹنگ
ہندوستان اور جارڈن کے درمیان دفاعی تعاون پر دوسری مشاورتی میٹنگ آج نئی دہلی میں منعقد ہوئی۔ دونوں ممالک نے دفاعی تعلقات کو بڑھانے کے لئے مختلف شعبوں میں فوجی تربیت اور نصاب ، سائبر تحفظ، فوجی مشق، فوجی صحت اور صلاحیت سازی سمیت کئی ایشوز پر بات چیت کی۔دونوں فریقوں نے باہمی طور سے سود مند شعبوں میں تعاون قائم کرنے کے لئے دفاعی صنعت اور تحقیق و ترقی میں اپنی متعلقہ اہلیتوں کا بھی تبادلہ کیا۔
جارڈن کے وفد نے دفاعی صنعتوں کے نمائندوں کے ساتھ بھی بات چیت کی۔اس میٹنگ کی مشترکہ صدارت وزارت دفاع کے جوائنٹ سیکریٹری جناب امیتابھ پرساد اور ڈائریکٹوریٹ آف ملٹی ٹریننگ ، جارڈن کے ڈائریکٹر بریگیڈیئر جنرل حسن داخ اللہ نمر السبیحات نے کی۔
وزارت دفاع
بحریہ کے سب سے بڑے شمسی پاور پلانٹ کی شروعات
نئی دلّی ،23 جولائی / جنوبی بحری کمان کے کمانڈنگ اِن چیف پی وی ایس ایم ، اے وی ایس ایم ، این ایم ، وی ایس ایم ، اے ڈی سی فلیگ آفیسر ، وائس ایڈمیرل انل کمار چاولہ نے 22 جولائی ، 2020 ء کو ایزیمالا میں بھارتی بحریہ اکیڈمی میں 3 میگا واٹ کے شمسی بجلی پلانٹ کا آغاز کیا ۔ یہ اقدام حکومتِ ہند کے 2022 ء تک 100 گیگا واٹ شمسی بجلی حاصل کرنے کے قومی شمسی مشن کے خطوط پر مبنی ہے ۔
یہ شمسی پلانٹ بھارتی بحریہ کا سب سے بڑا پلانٹ ہے ، جس کی 25 سال تک کارآمد رہنے کی امید ہے ۔ اس میں 9180 انتہائی موثر مونو کرسٹلائن سولر پینل جدید ترین ٹیکنا لوجی سے ملک میں ہی تیار کئے گئے ہیں ۔ اس پروجیکٹ کو کیرالہ اسٹیٹ الیٹرانکس ڈیولپمنٹ کارپوریشن لمیٹیڈ  نے مکمل کیا ہے ۔
بھاری مانسون اور کووڈ – 19 کی بندشوں کے باوجود کیرالہ اسٹیٹ الیکٹریسٹی بورڈ سمیت تمام متعلقہ ایجنسیوں نے کووڈ – 19 سے متعلق تمام رہنما خطوط / پروٹوکول پر عمل کرتے ہوئے اپنا کام جاری رکھا اور اس کام کو مقررہ وقت میں مکمل کیا ۔
شمسی بجلی پلانٹ کا پروجیکٹ ایزیمالا بحری اسٹیشن کو کاربن کے اخراج میں کمی کرنے میں مدد کرے گا اور یہ صاف ستھری اور سرسبز ماحولیات کی جانب بھار تی بحریہ کی اکیڈمی کے ذریعے کئے جانے والے اقدامات میں سے ایک ہے ۔ یہاں پیدا ہونے والی اضافی بجلی کے ایس ای بی الیکٹرک گرڈ کو دی جائے گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4102
(Visitor Counter : 124
وزارت آیوش
پوشن ابھیان کے تحت ‘سوپوشت بھارت’ کا ہدف
آیوش کی وزارت ‘سپوشیت بھارت’ کے حتمی مقصد کو حاصل کرنے کے لیے پوشن ابھیان میں خواتین اور بچوں کی ترقی کی وزارت کے ساتھ نالج پارٹنر ہے۔ اور اس پروگرام میں سرگرمی سے حصہ لے رہی ہے اور سال 2018 سے ہر سال پوشن پکھواڑا اور پوشن ماہ منایا جارہا ہے۔ آیوش کی وزارت نے، جسم میں علاقائی اور موسمی تغیرات اور مقامی ترجیحات کو مدنظر رکھتے ہوئے آیوش اصولوں پر مبنی تکنیکی رہنمائی اور مدد فراہم کرنے کے لیے، کپوشن مکت بھارت سے نمٹنے کے لیے ترجیحی خوراک اور غذائی اشیاء کے لیے رہنما اصول تیار کئے ہیں ، جس میں عام غذائی ایڈوائزری، حاملہ خواتین، دودھ پلانے والی ماؤں، بچوں کے لیے ایڈوائزری، حمل اور غذائی قلت کے شکار بچوں میں خون کی کمی کے لیے مخصوص سفارشات شامل ہیں جن کا اشتراک خواتین اور بچوں کی وزارت کے ساتھ کیا گیا ہے۔ خواتین اور بچوں کی ترقی کی وزارت نے اسی کی توثیق تمام ریاستوں سے کی ہے۔ آیوش کی وزارت نے آنگن واڑی خدمات کے استفادہ کنندگان کے لیے چار یوگا ماڈیول تیار کیے ہیں- یوگا ماڈیول 3 سے 6 سال کی عمر کے بچوں کے لیے، نوعمر لڑکیوں کے لیے، حاملہ خواتین کے لیے اور دودھ پلانے والی ماؤں کے لیے۔ یہ ماڈیولز انٹیگریٹڈ چائلڈ ڈیولپمنٹ سروسز کے تمام عہدیداروں اور آنگن واڑی کارکنوں کو تربیت دینے/استفادہ کنندگان تک اس کی رسائی کو ممکن بنانے کے لیے فراہم کیے گئے ہیں۔
حکومت ہند نے 15ویں مالیاتی کمیشن کی مدت 2021-22 سے 2025-26 کے دوران خواتین اور بچوں کی ترقی کی وزارت کے غذائیت سے بھرپور ایک مربوط سپورٹ پروگرام "سکشم آنگن واڑی اور پوشن 2.0" اسکیم کو منظوری دی ہے۔ سکشم آنگن واڑی اور پوشن 2.0 کا "مشترکہ بنیادی" مقصد اسٹنگٹنگ اور خون کی کمی کے علاوہ زچگی کی غذائیت، نوزائیدہ اور چھوٹے بچوں کو دودھ پلانے کے اصول، شدید غذائی قلت/اعتدال پسند شدید غذائی قلت اور آیوش طریقوں کے ذریعہ تندرستی کے علاج کے پروٹوکول کے ذریعے ضائع ہونے اور کم وزن کے رجحان کو کم کرنا ہے ۔
پوشن ابھیان سمیت مشن پوشن 2.0 کا کل مالیاتی اثر 1,81,703 کروڑ ہے، جس میں مرکزی حصہ کے طور پر 1,02,031 کروڑ اور ریاستی حصہ کے طور پر 79,672 کروڑ روپے شامل ہیں۔ پوشن 2.0 زچگی کی غذائیت، نوزائیدہ بچوں اور چھوٹے بچوں کو دودھ پلانے کے اصولوں، ایم اے ایم/ایس اے ایم کے علاج اور آیوش کے ذریعے تندرستی پر توجہ مرکوز کرے گا۔ یہ کنورجنسی، گورننس، اور صلاحیت سازی کے ستونوں پر قائم رہے گا۔ پوشن ابھیان آؤٹ ریچ کا کلیدی ستون ہوگا اور اس میں غذائیت سے متعلق معاونت، آئی سی ٹی مداخلت، میڈیا ایڈوکیسی اور ریسرچ، کمیونٹی آؤٹ ریچ اور جن آندولن سے متعلق اختراعات کا احاطہ کیا جائے گا۔ مشن پوشن 2.0 اپنے مقاصد کو پورا کرنے کے لیے کئی کلیدی حکمت عملیوں ، مثلاً، اصلاحی حکمت عملی، غذائیت سے متعلق آگاہی کی حکمت عملی، مواصلاتی حکمت عملی اور سبز ماحولیاتی نظام کی تخلیق کو مربوط کرے گا۔
یہ معلومات آیوش کے وزیر جناب سربانند سونووال نے آج لوک سبھا میں ایک تحریری جواب میں دی۔
صحت اور خاندانی بہبود کی وزارت
ہندوستان کی کووڈ-19 ٹیکہ کاری کا مجموعی احاطہ 176.19 کروڑ سے تجاوز کرگیا ہے
گذشتہ 24 گھنٹوں میں 33.84لاکھ سے زیادہ کووڈ سے بچاؤ کے ٹیکے لگائے گئے
صحتیابی کی شرح اس وقت 98.42 فیصد ہے
گذشتہ 24 گھنٹوں میں 15,102 نئے معاملات کی رپورٹ موصول ہوئی ہے
ہندوستان میں زیرعلاج مریضوں کی تعداد اس وقت 1,64,522 ہے
طبی جانچ کے بعد وائرس سے متاثر پا ئے جانے و الے افراد کی ہفتہ وار شرح اس وقت 1.80 فیصد ہے
آج صبح 7 بجے کی عبوری رپورٹ کے مطابق گذشتہ 24 گھنٹوں میں 33.84 لاکھ سے زیادہ  کووڈ سے بچاؤ کے ٹیکے لگائے گئے جس کے ساتھ ہی ہندوستان میں کووڈ-19 سے بچاؤ کے ٹیکہ کاری کی تعداد 176.19 کروڑ سے تجاوز کر گئی ہے۔
یہ کامیابی 2,00,89,198 اجلاسوں کے ذریعے حاصل کی گئی۔ آج صبح 7 بجے تک کی عبوری رپورٹ کے مطابق مجموعی اعداد کی تفصیل میں شامل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,00,989
|
|
دوسری خوراک
|
|
99,57,566
|
|
احتیاطی خوراک
|
|
40,92,955
|
|
صف اول کے کارکنان
|
|
پہلی خوراک
|
|
1,84,08,453
|
|
دوسری خوراک
|
|
1,74,25,974
|
|
احتیاطی خوراک
|
|
60,07,839
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,40,95,926
|
|
دوسری خوراک
|
|
2,38,74,286
|
|
18 سے44 برس کی عمر کے گروپ کے افراد
|
|
پہلی خوراک
|
|
55,08,71,373
|
|
دوسری خوراک
|
|
43,87,03,109
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,21,21,033
|
|
دوسری خوراک
|
|
17,89,56,844
|
|
60 سال سے زیادہ عمر کے افراد
|
|
پہلی خوراک
|
|
12,62,84,159
|
|
دوسری خوراک
|
|
11,14,80,545
|
|
احتیاطی خوراک
|
|
92,57,969
|
|
احتیاطی خوراک
|
|
1,93,58,763
|
|
کل تعداد
|
|
1,76,19,39,020
پچھلے 24 گھنٹوں میں 31,377 مریض شفایاب ہوئے ہیں اور شفایاب ہونے والے مریضوں  کی مجموعی تعداد اس وقت  ہے۔
اس کے ساتھ ساتھ ہندوستان میں صحت یابی کی شرح 98.42 فیصد ہے۔
گذشتہ گھنٹے میں 15,102 نئے معاملات کی رپورٹ موصول ہوئی ہے۔
ہندوستان میں سردست زیرعلاج مریضوں کی مجموعی تعداد اس وقت 1,64,522 ہے۔ مجموعی معاملات ملک کے مجموعی پوزیٹیو معاملات کا 0.38 فیصد ہے۔
ٹیسٹنگ کی صلاحیت ملک بھر میں مسلسل توسیع پا رہی ہے۔ گذشتہ 24 گھنٹوں میں مجموعی طور پر 11,83,438 ٹیسٹ کئے گئے۔ ہندوستان میں ابھی تک مجموعی طور پر 76.24 کروڑ  ٹیسٹ کئے جاچکے ہیں۔
ایک جانب جب کہ ملک بھر میں ٹیسٹنگ کی صلاحیت کو وسعت دی جارہی ہے، تو ملک میں ہفتہ وار پوزیٹیویٹی کی شرح اس وقت1.80فیصد اور روزانہ کی پوزیٹیویٹی کی شرح 1.28 فیصد کی رپورٹ موصول ہوئی ہے۔
مکانات اور شہری غریبی کے خاتمے کی وزارت
پلاسٹک کچرے کا بندوبست اور کچرے کے سائنسی بندوبست سے اختراع کے کافی زیادہ موقعے فراہم ہوتے ہیں : جناب ہردیپ پوری
جناب ہردیپ پوری نے سووچھتا اسٹارٹ اپس چیلنج کے منتخبہ اسٹارٹ اپ کے ساتھ بات چیت کی
نئی دہلی، 19ستمبر، 2022/ ہاؤسنگ و شہری امور اور پیٹرولیم و قدرتی گیس کے وزیر جناب ہردیپ پوری نے آج صفائی ستھرائی کو فروغ دینے کے طور طریقےڈھونڈھنے میں شامل اسٹارٹ اپس کو پوری مدد اور سہولت فراہم کرنےکےحکومت کے عہد کو دوہرایا۔ انہوں نے یہ بات سووچھتا اسٹارٹ اپ چیلنج کے تحت منتخب کیے گئے اسٹارٹ اپس کے ساتھ بات چیت کرتے ہوئے کہی۔
صفائی ستھرائی سے متعلق کچھ بڑے چیلنجوں کے جانب توجہ مرکوز کراتےہوئے وزیر موصوف نے کہا کہ پلاسٹک کچرے کےبندوبست ، سیور اور سیپٹک ٹینک کی صفائی ستھرائی سے متعلق مشینوں پر مبنی طریقۂ کار ، ٹھوس اور رقیق کچرے کے سائنسی بندوبست سے اختراع اور کاروبار کو ترقی دینے کے لیے اسٹارٹ اپس کو بڑے پیمانے پر موقعے فراہم ہوتے ہیں۔
سووچھ بھارت مشن شہری ،نے اے ایف ڈی  اور صنعت و بیرونی تجارت کے فروغ کے محکمے کے ساتھ مل کر سووچھتا اسٹارٹ اپ چیلنج کا آغاز کیا ہے۔ کچرے کے بندوبست کے شعبے میں اسٹارٹ اپ اور چھوٹے کاروباریوں کے لیے ماحو ل کو سازگار بنانے کے مقصد کے تحت یہ آغاز 27 جنوری 2022 کو کیا گیا۔
سووچھتا اسٹارٹ اپ چیلنج نے کچرےکے بندوبست کے لیے کام کرنے والے اسٹارٹ اپس کی طرف سے اختراعی طریقۂ کار طلب کیے گئے ہیں۔ یہ طریقۂ کار چار موضوعاتی میدانوں میں طلب کیے گئے ہیں جو اس طرح ہیں :  سماج کی شمولیت ،  بالکل ڈلاؤ نہ کیا جائے ،  پلاسٹک کچرے کا بندوبست اور  شفافیت ۔
اس چیلنج کا مقصد اسٹارٹ اپس کی طرف سے حاصل ہونے والے ، جیتنے والے دس طریقوں کو انعام دینا ہے۔ اس کے تحت ہر منتخبہ پروجیکٹ کو 25 لاکھ روپے کی مالی مدد دی جائے گی نیز اسے ایک سال کی انکیوبیشن مدد دی جائے گی۔ اس کے علاوہ اہل اسٹارٹ اپس کو اضافی ترغیبات بھی دی جائے گی جن میں ولگرو کا50 لاکھ روپےتک کا سرمایہ اور ٹکنالوجی شراکت دار ایمیزن ویب خدمات کی طرف سے ایک لاکھ امریکی ڈالر تک کے مالیت کے قرضے اور ٹکنالوجی شامل ہے۔
۔۔۔۔۔۔۔۔
ش ح ۔ اس۔ ت ح ۔
U - 10428
(Visitor Counter : 77
کابینہ
کابینہ نے بھارت اور نائجیریا کے درمیان پرامن مقاصد کے لیے بیرونی خلاء کی کھوج اور اس کے استعمال میں تعاون پر ہوئے مفاہمت نامہ کو منظوری دی
نئی دہلی، 21 اکتوبر: وزیر اعظم نریندر مودی کی صدارت میں مرکزی کابینہ کو پرامن مقاصد کے لیے بیرونی خلاء کی کھوج اور اس کے استعمال میں تعاون پر بھارت اور نائجیریا کے درمیان ہوئے مفاہمت نامہ  سے واقف کرایا گیا۔ ایم او یو پر جون، 2020 میں بنگلورو میں بھارت کے انڈین اسپیس ریسرچ آرگنائزیشن  اور 13 اگست، 2020 کو ابوجا میں نائجیریا کی نیشنل اسپیس ریسرچ اینڈ ڈیولپمنٹ ایجنسی  نے دستخط کیے ہیں۔
تفصیلات:
- یہ مفاہمت نامہ دونوں ممالک کو تعاون کے امکانی مفاد کے شعبوں جیسے کرۂ ارض کی ریموٹ سینسنگ؛ سیٹلائٹ کمیونیکیشن اور سیٹلائٹ پر مبنی نیویگیشن؛ خلائی سائنس اور سیاروں کی کھوج؛ اسپیس کرافٹ، لانچ ویہکل، خلائی نظاموں اور زمینی نظاموں کا استعمال؛ جیو اسپیٹیل آلات اور تکنیکوں سمیت خلائی ٹیکنالوجی کا عملی استعمال؛ اور تعاون کے دیگر شعبوں کو طے کرنے کے قابل بنائے گا۔
- اس مفاہمت نامہ کے تحت ایک جوائنٹ ورکنگ گروپ کی تشکیل کی جائے گی، جس میں خلائی محکمہ  / اسرو اور نائجیریا کی نیشنل اسپیس ریسرچ اینڈ ڈیولپمنٹ ایجنسی  کے ارکان شامل ہوں گے۔ جوائنٹ ورکنگ گروپ مقررہ میعاد اور نفاذ کے وسائل سمیت ایکشن پلان کو حتمی شکل دے گا۔
نفاذ کی حکمت عملی اور اہداف:
دستخط شدہ ایم او یو کے تحت ایک جوائنٹ ورکنگ گروپ کی تشکیل کی جائے گی، جس میں خلائی محکمہ  / اسرو اور نائجیریا کی نیشنل اسپیس ریسرچ اینڈ ڈیولپمنٹ ایجنسی  کے ارکان شامل ہوں گے۔ جوائنٹ ورکنگ گروپ مقررہ میعاد اور نفاذ کے وسائل سمیت ایکشن پلان کو حتمی شکل دے گا۔
اثر:
دستخط شدہ ایم او یو کرۂ ارض کی ریموٹ سینسنگ؛ سیٹلائٹ کمیونیکیشن؛ سیٹلائٹ نیویگیشن؛ خلائی سائنس اور بیرونی خلاء کی کھوج کے شعبہ میں نئی تحقیقاتی سرگرمیوں اور استعمال کے امکانات کا پتا لگانے کے لیے حوصلہ افزائی بخشے گا۔
خرچ:
دستخط کنندگان کا خیال ہے کہ باہمی طور پر طے کیے گئے پروگرام تعاون کی بنیاد پر مکمل کیے جائیں گے۔ اس قسم کی سرگرمیوں کے لیے فنڈنگ کا نظام ہر کام کی بنیاد پر دستخط کنندگان کے ذریعے باہمی طور پر طے کیا جائے گا۔ اس مفاہمت نامہ کے تحت کی جانے والی مشترکہ سرگرمیوں کی فنڈنگ، متعلقہ دستخط کنندگان کے قوانین و ضوابط کے مطابق کی جائے گی اور یہ ان مقاصد کے لیے مختص رقم کی دستیابی کے ماتحت ہوگی۔
مستفدین:
اس مفاہمت نامہ کے ذریعے حکومت نائجیریا کے ساتھ تعاون اور انسانی مفاد کے لیے خلائی ٹیکنالوجی کے استعمال کے شعبہ میں ایک مشترکہ سرگرمی تیار کرنے میں مدد ملے گی۔ اس طرح، ملک کے تمام طبقوں اور شعبوں کو فائدہ حاصل ہوگا۔
پس منظر:
بھارت اور نائجیریا تقریباً ایک دہائی سے باقاعدہ خلائی تعاون کرنے کے لیے کوشاں ہیں۔ نائجیریا میں ہندوستانی ہائی کمیشن کی پہل کے ساتھ، خلائی تعاون کے لیے بین حکومتی مفاہمت نامہ کا مسودہ ایم ای اے کے توسط سے نائجیریائی اہلکاروں کے ساتھ شیئر کیا گیا تھا۔ سفارتی ذرائع سے صلاح و مشورہ کرنے کے بعد، دونوں فریقین نے مفاہمت نامہ کا ایک عملی مسودہ تیار کیا اور اندرونی منظوری کے لیے اسے آگے بڑھایا۔ حالانکہ ایم او یو پر دستخط کرنے کی منظوری وقت پر مل گئی تھی، لیکن اس ایم او یو پر دستخط کرنے کے لیے مناسب موقع نہیں مل پایا تھا، کیوں کہ 2019 کے آخر اور 2020 کی شروعات میں کووڈ-19 وبائی مرض کے سبب کچھ دوروں کو ردّ کرنا پڑا تھا۔
وزارت خزانہ
پی ایم سواندھی اسکیم کے تحت 23.24لاکھ قرضوں کی منظوری دی گئی اور 18.54 لاکھ قرضے تقسیم کئے گئے
نئی دہلی22،مارچ2021
مکانات اور شہری امور کی وزارت  نے بتایا ہے کہ 15 مارچ 2121 تک 23.24 لاکھ قرضوں کی منظوری دی گئی اور 18.54 لاکھ قرضے تقسیم کیے گئے۔ یہ قرضے پردھان منتری اسٹریٹ، آتم نربھر ندھی اسکیم  کے تحت مستفیدین کو منظور اور تقسیم کئے گئے۔
یہ بات آج خزانے اور کارپوریٹ امور کے مرکزی وزیر مملکت جناب انوراگ سنگھ ٹھاکر نے آج لوک سبھا میں ایک سوال کے تحریری جواب میں بتائی۔
وزیر موصوف نے کہا کہ مکانات اور شہری امور کی وزارت نے یکم جون 2020 کو پردھان منتری اسٹریٹ وینڈرس، آتم نربھر ندھی اسکیم  کا آغاز کیا تھا جس کا مقصد ملک بھر کے تقریباً ان 50 لاکھ خوانچہ فروشوں، ریہڑی پٹری والوں کے لئے ایک سال کی مدت کے لئے 10 ہزار روپے تک کولیٹرل مفت ورکنگ کیپٹل  قرض کو آسان بنایا تھا، جن کے کاروبار لاک ڈاؤن کی وجہ سے بری طرح متاثر ہوئے ہیں۔
اس اسکیم کے تحت انڈر ٹیکنگ پریس کرایب ڈیجیٹل لین دین پر 100 روپے ماہانہ تک، قرض اور کیش بیک ریوارڈ کی ریگولر دوبارہ ادائیگی پر بھی سالانہ 7 فیصد کی شرح سبسڈی کی شکل میں ترغیبات بھی فراہم کی گئی ہے۔
وزیر موصوف نے مزید بتایا کہ بروقت اور جلد دوبارہ ادائیگی پر وینڈرس اگلے سائیکل کے دوران اضافی ورکنگ کیپٹل قرض کے مجاز ہیں۔ یہ اسکیم مزید مرکزی حکومت کی مختلف فلاحی اسکیموں اور انہیں ان اسکیموں سے جوڑنے کے لئے مستفیدین اور ان کے کنبوں کی اہلیت طے کرنےکے لئے ان کی سماجی اقتصادی پروفائلنگ فراہم کرتی ہے۔
...............................................................
ش ح، ح ا، ع ر
U-2883
(Visitor Counter : 172
وزیراعظم کا دفتر
وزیر اعظم نے پیرالمپکس کھیلوں کے دوران نیزہ بازی کے مقابلے میں کانسے کا تمغہ جیتنے کے لئے سندر سنگھ گرجر کو مبارکباد پیش
نئی دہلی، 30 اگست 2021:
وزیر اعظم جناب نریندر مودی نے، ٹوکیو میں پیرالمپکس کھیلوں کے دوران نیزہ بازی کے مقابلے میں کانسے کا تمغہ جیتنے کے لئے سندر سنگھ گرجر کو مبارکباد پیش کی ہے۔
ایک ٹوئیٹ میں، وزیر اعظم نے کہا:
’’ @سندر ایس گرجر کے ذریعہ کانسے کا تمغہ جیتنے پر بھارت از حد مسرور ہے۔ انہوں نے غیر معمولی شجاعت اور عزم کا مظاہرہ کیا ہے۔ انہیں مبارکباد۔ میری طرف سے نیک خواہشات۔# پیرالمپکس‘‘
بھارتی چناؤ کمیشن
قانون ساز اسمبلی کے اراکین  کے ذریعہ آندھراپردیش قانون ساز کونسل کا ضمنی انتخاب
نئی دہلی، 18/فروری 2021 ۔ قانون ساز اسمبلی کے اراکین کے ذریعہ کرناٹک قانون ساز کونسل میں ایک جز وقتی جگہ خالی ہے،جس کی تفصیل یہ ہے:
|
|
ممبر کا نام
|
|
انتخاب کی نوعیت
|
|
جگہ خالی ہونے کی وجہ
|
|
مدت کار
|
|
چلا راماکرشن ریڈی
|
|
قانون ساز اسمبلی کے اراکین کے ذریعہ
|
|
موت
01.01.2021
|
|
29.03.2023 تک
.2 مندرجہ بالا خالی جگہ کو پر کرنے کے لئے کمیشن نے قانون ساز اسمبلی کے ممبران کے ذریعہ آندھرا پردیش قانون ساز اسمبلی کا ضمنی الیکشن کرانے کا فیصلہ کیا ہے، جس کا شیڈول درج ذیل ہے:
|
|
نمبرشمار
|
|
پروگرام
|
|
تاریخیں
|
||
|
نوٹیفکیشن کا اجرا
|
|
25 فروری 2021 
|
||
|
نامزدگی کی آخری تاریخ
|
|
04 مارچ2021 
|
||
|
نامزدگی پرچوں کی جانچ
|
|
05 مارچ 2021
|
||
|
امیدواری واپس لینے کی آخری تاریخ
|
|
08 مارچ 2021
|
||
|
پولنگ کی تاریخ
|
|
15 مارچ 2021
|
||
|
پولنگ کے اوقات
|
|
9 بجے صبح سے شام 4 بجے تک
|
||
|
ووٹوں کی گنتی
|
|
15 مارچ 2021 شام 5 بجے تک
|
||
|
تاریخ جس سے قبل یہ الیکشن مکمل ہونا ہے
|
|
18 مارچ 2021
.3 تمام اشخاص کے ذریعہ پورے انتخابی عمل کے دوران رہنما ہدایات پر عمل آوری لازمی ہوگی۔
- انتخاب سے متعلق کسی بھی سرگرمی کے دوران ہر شخص کو فیس ماسک پہننا ضروری ہوگا۔
- ہال/ کمرہ/ ایوان میں انتخابی مقاصد کے لئے داخلے پر:
 تمام لوگوں کی تھرمل اسکیننگ کرائی جائے گی۔
 تمام مقامات پر سینیٹائزر کی دستیابی کو یقینی بنایا جائے گا۔
.III وزارت داخلہ اور ریاستی حکومت کے ذریعہ کووڈ-19 کے پس منظر میں دی گئی ہدایات کے مطابق سماجی فاصلہ کو برقرار رکھا جائے گا۔
.4 آندھراپردیش کے چیف سکریٹری کو اس بات کی ہدایت کی گئی ہے کہ وہ ریاست کے ایک افسر کو مقرر کریں جو اس بات کو یقینی بنائے کہ الیکشن کے عمل کی تکمیل کے دوران کووڈ-19 کے تعلق سے دی گئی ہدایات پر مکمل طور پر عمل درآمد ہوسکے۔
وزیراعظم کا دفتر
وزیر اعظم نے 35 ویں پرگتی گفتگو کی صدارت کی
نئی دلّی ، 27 جنوری / وزیر اعظم جناب نریندر مودی نے مرکزی اور ریاستی حکومتوں سے متعلق سرگرم حکمرانی اور بر وقت نفاذ کے لئے آئی سی ٹی پر مبنی کثیر ماڈل پلیٹ فارم پرگتی کے آج 35 ویں ایڈیشن کی میٹنگ کی صدارت کی ۔
میٹنگ میں ایک پروگرام اور 9 پروجیکٹوں سمیت ایجنڈے کے 10 معاملوں کا جائزہ لیا گیا ۔ 9 پروجیکٹوں میں وزارتِ ریلوے کے تین پروجیکٹ ، ایم او آر ٹی ایچ کے تین ، ڈی پی آئی آئی ٹی ، بجلی کی وزارت اور امورِ خارجہ کی وزارت کے ایک - ایک پروجیکٹ شامل ہیں ۔ اڈیشہ ، کرناٹک، آندھرا پردیش ، مہاراشٹر ، چھتیس گڑھ ، پنجاب ، جھارکھنڈ ، بہار ، تلنگانہ ، راجستھان ، گجرات ، مغربی بنگال ، ہریانہ ، اترا کھنڈ اور اتر پردیش سمیت 15 ریاستوں سے تعلق رکھنے والے ، اِن 9 پروجیکٹوں کی مجموعی لاگت 54675 کروڑ روپئے ہے ۔
گفتگو کے دوران وزیر اعظم نے پردھان منتری بھارتیہ جن اوشدھی پری یوجنا کا بھی جائزہ لیا ۔
وزیر اعظم نے سبھی عہدیداروں کو ہدایت دی کہ وہ بنیادی ڈھانچے کے پروجیکٹوں میں رکاوٹ ڈالنے والے معاملات کو تیزی سے حل کرنے کو یقینی بنائیں ۔ انہوں نے ادویہ سازی کے محکمے اور ریاستوں اور مرکز کے زیر انتظام علاقوں کی ، اِس بات کے لئے ہمت افزائی کی کہ وہ پردھان منتری بھارتیہ جن اوشدھی پری یوجنا کو وسیع طور پر مشتہر کریں اور اِس کی کار کردگی کو بڑھانے کے لئے ٹیکنا لوجی کا استعمال کریں ۔
پرگتی کی میٹنگوں کے 34 ویں ایڈیشن تک 13.14 لاکھ کروڑ روپئے کی لاگت والے 283 پروجیکٹوں کا جائزہ لیا جا چکا ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
U. No. 888
(